Der køres alt for stærk - på Vrenstedvej i Løkken. Det fortalte en bekymret borger forleden - her på TV2/NORD. Nu vil Hjørring Kommune undersøge hvor stærkt.

Formanden for teknik og veje, Ole Ørnbøl (Soc. Dem.) siger, at udvalget har besluttet, at der skal foretages en trafikmåling på vejen, så politikerne kan danne sig et overblik over situationen. - Hastighedsbegrænsningen på vejen er som ved almindelig bykørsel på 50 km i timen, men skilte i området anbefaler, at man kun kører 30 km/t., siger Ole Ørnbøl. Han var ikke klar over, at trafikken var til gene for borgerne. - Med konkrete målinger i hånden vil vi kunne tage eventuelle vejchikaner på Vrenstedvej med i overvejelserne, når vi senere på året skal drøfte infrastrukturen i hele Løkkens bymidte, siger Ole Ørnbøl.